wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு21

## Biome தமிழ் என்ன?

:en:Biome --Natkeeran 14:26, 4 ஏப்ரல் 2009 (UTC)  
: அ.கி.மூர்த்தியின் அகரமுதலி இதற்கு "உயிர்வாழ்பகுதி" என்றும், விக்சனரி "நிலையான உயிரினம் வாழும் பகுதி" என்றும் கலைச் சொற்கள் தருகின்றன. ஆனால், இவை Biome என்பதன் வரைவிலக்கணத்துக்குச் சரியாகப் பொருந்துவதாகத் தெரியவில்லை. Biome என்பது "ecosystems with ecologically similar climatic conditions" எனப்படுகின்றது. இதன் அடிப்படையில் பார்க்கும்போது முன்காட்டிய இரண்டுமே பொருத்தமாக இல்லை. அச்சொற்கள், ecosystem என்பதையோ அல்லது similar climatic condition என்பதையோ குறித்துக் காட்டவில்லை. ecosystem என்பதை "சூழல்மண்டலம்" அல்லது "சூழல்தொகுதி" என்னும் சொற்களால் குறிப்பிடுகிறோம். ஆகவே Biome என்பதற்குச் "சீர்சூழல்தொகுதி" (முறைப்படி எழுதுவதானால் "சீர்சூழற்றொகுதி" என எழுதவேண்டும்) அல்லது "சீர்சூழல்மண்டலம்" எனலாம் என்பது எனது கருத்து. ஏனையோரின் கருத்தையும் அறியலாம். மயூரநாதன் 14:54, 4 ஏப்ரல் 2009 (UTC)  
::Biome என்பது சூழியியல் ரீதியில் ஒரு பகுதியை குறிப்பதாகும், ஆதாவது ஒரு குறிப்பிட்ட நிலப்பரப்பில் உள்ள பருவநிலையையும் அது சார்ந்த தாவர மற்றும் விலங்குகளையும் ஒருசேர விளக்குவதாகும். மயூரநாதன் கூறியது போல "உயிர்வாழ்பகுதி" அல்லது "நிலையான உயிரினம் வாழும் பகுதி" என்ற இரண்டும் மேற்கூறிய பொருளை உணர்த்தவில்லை. "சீர்சூழற்றொகுதி" என்பதை சீர்+சூழல்+தொகுதி என்று பிரித்தால் சீர் = ஒத்த சூழல்; சூழல் = சூழல்; தொகுதி = பருவ மற்றும் உயிரினத் தொகுதி என்று பொருள்படுவதால் "சீர்சூழற்றொகுதி" என்பது சரி எனக்கருதுகிறேன்--கார்த்திக் 16:44, 4 ஏப்ரல் 2009 (UTC)  
சீர்சூழல் என்று மட்டும் சொன்னால் பொருள் கெடாமல் இருக்குமா? சூழல் என்பதே ஒரு தொகுப்பு / தொகுதி தானே? இயன்ற அளவு சுருக்கமான கலைச்சொற்களை ஆக்கலாம். கலைச்சொல் குறித்த கேள்விகளை விக்கிப்பீடியா:பொதுவான மொழிபெயர்ப்பு கலந்துரையாடல்கள் பக்கத்திலோ குறித்த கட்டுரைகளுக்கான பக்கங்களிலோ கேட்கலாம்--ரவி 05:32, 5 ஏப்ரல் 2009 (UTC)  
: சூழல் என்ற சொல்லை Environment என்பதைக் குறிக்கப் பயன்படுத்துகிறோம். இது சற்றுப் பரந்த பொருள் கொடுக்கும் சொல். ஆனால் நாங்கள் குறிக்க முற்படுவது சற்று வேறுபட்ட கருத்துருவான "ecological space" பற்றியது. இதனை வேறுபடுத்திக் காட்டவேண்டியது அவசியம். சொற்களை எளிமைப்படுத்துவது அவசியமானாலும், பொருளும் கூடியவரை துல்லியமாக இருக்கவேண்டும். மயூரநாதன் 16:02, 5 ஏப்ரல் 2009 (UTC)  
::மயூரநாதன், Biome என்னும் சொல்லில் (சொல் வடிவில்), "ecosystems with ecologically similar climatic conditions" என்னும் பொருள் சுட்டு ஏதும் இல்லை, வரையறை இருக்கலாம். Biome என்னும் சொல்லில் Bio = உயிர் என்ற சொல் உள்ளது மற்றும் மொத்தம், கூட்டு, தொகை என்னும் பொருளைச் சுட்டுமாற்று -ome பின்னொட்டு உள்ளது. genome, proteome முதலியனவும் இப்பபடிப்பட்டதாம். நாம் Biome என்பதை **உயிர்ச்சூழகம்** என்று கூறலாம். இப்பெயர் பிடிக்கவில்லை என்றால் சொல்லுங்கள், மேலும் ஒரு 5-10 சொற்களை உரசிப் பார்க்கலாம். --செல்வா 16:41, 5 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## IT superpower India sees internet users drop by 3 million

"According to the JuxtConsult survey, only 13% internet users in India prefer to read content in English." --Natkeeran 04:57, 5 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## வெளி எழுத்தாளர்கள்

வெளி எழுத்தாளர்கள் சிலர் தமிழ் விக்கிக்கு தமது கட்டுரைகளை தர முன்வந்துள்ளனர். எல்லாக் கட்டுரைகளும் பொருந்த விட்ட்டாலும் பல பொருந்தும். அவற்றை நாம் இயன்ற அளவு பதிவது, வளர்ச்சிக்கு உதவும். பேச்சுப் பக்கத்தில் யாரிடம் இருந்து பெறப்பட்டது என்று குறித்தல் வேண்டும். மு. இளங்கோகவன், வெங்கட் போன்றோர் ஏற்கனவே அனுமதி தந்துள்ளார்கள். இப்படி உதவி செய்ய விரும்பினால் எனக்கு மின்னஞ்சல் செய்யவும். பயனர்:தமிழ் எழுத்தாளர்கள் என்ற பெயரில் செய்யலாம். --Natkeeran 00:42, 7 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## துண்டுப் பிரசுரம்

விக்கிப்பீடியா பற்றி துண்டுப் பிரசுரம் ஒன்றைத் தயார் செய்தால், இங்குள்ள சில வணிக நிறுவனங்களில் வைக்க முடியும். இதற்கு முக்கியத்துவம் தந்து நிறைவேற்றினால் நன்று. --Natkeeran 15:44, 18 ஏப்ரல் 2009 (UTC)  
::ஆம் நற்கீரன், செய்ய வேண்டிய ஒன்று. துண்டறிக்கை ஒன்று செய்வோம்.--செல்வா 13:07, 23 ஏப்ரல் 2009 (UTC)  
::ஆம், செய்ய வேண்டியதுதான். விக்கிப்பீடியா:தமிழ்_விக்கிப்பீடியா_அறிமுகப்படுத்தல் பக்கத்தில் உள்ள துண்டு அறிக்கையை பேச்சுப் பக்கத்தில் மேம்படுத்தி பயன்படுத்தலாம். -- சுந்தர் <sup>\பேச்சு</sup> 14:08, 23 ஏப்ரல் 2009 (UTC)  
::கண்டிப்பாக செய்வோம். இப்பிரசுரத்தை இணைய மையங்களில் கொண்டு சேர்க்க முடிந்தால் இன்னும் அருமை! யோசிப்போம்--கார்த்திக் 14:26, 23 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## நகர்பேசியில் தமிழ் விக்கிப்பீடியா

முன்னொரு முறை வாப்பீடியா என்ற தளத்தில் தமிழ் விக்கி இல்லை என்று உரையாடியது போல் நினைவிருக்கிறது. அதன் நடத்துனருக்கு ஒரு மின்னஞ்சல் கூட அனுப்பினேன். இப்போது அவர்களாகவே தமிழைச் சேர்த்துள்ளனர். இங்கே பாருங்கள். கார்த்தியின் நகர்பேசியில் தமிழ் நன்றாக வருகிறது, எனது Nokia N72 பேசியில் வரவில்லை. :-( -- சுந்தர் <sup>\பேச்சு</sup> 12:08, 23 ஏப்ரல் 2009 (UTC)
:அருமை! அருமை! :) --செல்வா 13:05, 23 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## 18,000 கட்டுரைகள்

இரண்டொரு நாளில் த.வி. 18,000 கட்டுரைகளை எட்டிவிடும்! உழைத்த அனைவருக்கும் உடன்பங்களிபாளன் ஆகிய என் நெஞ்சார்ந்த வாழ்த்துகள்! 20,000 கட்டுரைகளை எட்டும் நாளும் வெகு தொலைவில் இல்லை. விடாது உழைப்போம்!--செல்வா 19:02, 23 ஏப்ரல் 2009 (UTC)
:ஏப்ரல் 26, 2009 அன்று 18,000 கட்டுரைகளை த.வி எட்டியது. இதனை விக்கிப்பீடியா:மைல்கற்கள் என்னும் பக்கத்திலும் குறித்துள்ளேன். தமிழ் விக்கிப்பீடியாவின் வளர்ச்சி வீதம் பற்றிய என் கருத்துகள் சிலவற்றை விக்கிப்பீடியா பேச்சு:மைல்கற்கள் என்னும் பக்கத்திலும் குறித்துள்ளேன். ஏப்ரல் 26, 2007 இல் நாம் 10,000 கட்டுரைகள் இலக்கை அடைந்தோம். சரியாக இரண்டாண்டுகளில் 18,000 கட்டுரைகள் இலக்கை அடைந்துள்ளோம். இவ்வளர்ச்சி இன்னும் கூடுதலாக இருக்க இயலும். நாளொன்றுக்கு ஏறத்தாழ 30 கட்டுரைகள் எழுதுதல் வேண்டும். இதற்கு பதிவு செய்துள்ள 8353 பயனர்களில் இன்னும் பலர் வந்து உதவ வேண்டும். இப்பொழுது தொடர்ந்து பங்களிப்பவர்கள் 8-12 பேர்தான். குறைந்தது ஒரு 50 பேராவது வந்து தொடர்ந்து பங்களிக்க வேண்டும். கூட்டுழைப்பு நல்கிய அனைவருக்கும் உடன் பங்களிப்பாளனாகிய நான் என் நன்றியையும் மகிழ்ச்சியையும் தெரிவித்துக்கொள்கிறேன். நாளொன்றுக்கு 30 கட்டுரைகள் எழுதினால் 20,000 கட்டுரைகளை ஏறத்தாழ இரண்டு மாதங்களில் எட்டிவிடலாம். வாருங்கள் கலக்கிடலாம்!--செல்வா 19:25, 26 ஏப்ரல் 2009 (UTC)  
நிச்சயமாக முடியக்கூடியது தான். இந்த ஆண்டு நிறைவடைவதற்குள் 25,000 கட்டுரைகளை எட்டமுடியும். தமிழ் விக்கிப்பீடியாவின் வரலாற்றில் சில காலகட்டங்களில் நாளொன்றுக்கு 30 கட்டுரைகள் எழுதியிருக்கிறோம். இன்னும் சில புதிய முனைப்பாகச் செயல்படக்கூடிய பயனர்கள் இணைந்தால் இது சுலபமாக முடியும். நமது கூட்டு முயற்சியில் 18,000 கட்டுரைகள் எழுதப்பட்டு இருப்பதையிட்டு மகிழ்ச்சி. இதற்காக உழைத்த எல்லாப் பயனர்களுக்கும் எனது வாழ்த்துக்கள். மயூரநாதன் 19:41, 26 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## Elam avalam

indha 21-am nootraandin peravalam. I felt like useless when I see that the people how ignorant and arrogant like rajapakshe. I hope there is a justice which will be served...
::We all understand this extremely sad situation. Tamils in many countries are protesting the large scale killing and they are expressing their anguish, and they are urging their governements to do something to stop this "war". On the first page of Wiki, in the news section, we regularly report the key events relating to this.--செல்வா 19:33, 26 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு21

## வார்ப்புரு தமிழாக்கம்

அண்மையில் வல்லநாடு வெளிமான் காப்பகம் கட்டுரையில் வார்ப்புரு சிக்கல் ஏற்பட்டது. அதைச் சரி செய்யும் பொருட்டு வார்ப்புரு:Infobox_Indian_Jurisdiction என்ற வார்ப்புருவை ஆங்கில விக்கியிலிருந்து இற்றைப்படுத்தினேன். ஆனால் இதன் விளைவாக ஏற்கெனவே நாம் செய்திருந்த தமிழாக்கம் அழிந்து விட்டது. இது போன்ற சிக்கல் மீண்டும் ஏற்படாமல் எப்படி தடுப்பது? இப்போது இந்த வார்ப்புருவை விரைந்து தமிழாக்க வேண்டும் அல்லது மதுரை போன்ற கட்டுரைகளில் parameters-ஐ ஆங்கிலத்தில் தல வேண்டும். :-( -- சுந்தர் <sup>\பேச்சு</sup> 04:26, 28 ஏப்ரல் 2009 (UTC)  
: சுந்தர், ஏற்கெனவேயிருந்த வார்ப்புரு:Infobox_Indian_Jurisdiction வார்ப்புருவில் parameters தமிழில் இருந்ததால் கட்டுரைகளை எழுதுவதில் தாமதம் ஏற்பட்டது. இதனால், அண்மையில் நான் துவங்கிய மாவட்டங்கள் தொடர்பான கட்டுரைகளுக்காக வார்ப்புரு:Infobox_Indian_Jurisdiction-2 என்னும் வார்ப்புருவை உருவாக்கினேன். புதிய கட்டுரைகளுக்கு இதனைப் பயன்படுத்தலாம். ஆனால் ஏற்கெனவே இருந்தது 1000க்கும் மேலான கட்டுரைகளுக்கு இணைக்கப்பட்டுள்ளதால் அவை எல்லாவற்றிலும் உள்ள parameter களை ஆங்கிலத்துக்கு மாற்றுவது கடினம். மயூரநாதன் 17:14, 28 ஏப்ரல் 2009 (UTC)  
::அப்படியானால் இனி வரும் கட்டுரைகளுக்கு தேவைப்படும் இடங்களில் இந்த இரண்டாம் வார்ப்புருவை பயன்படுத்தலாம். முதலாவது வார்ப்புருவை நான் இற்றைப் படுத்தி ஓரளவு தமிழாக்கியுள்ளேன். அதன் மீ்தத்தையும் மொழிபெயர்க்க முயல்வோம். இயலாதென்றால் நான் அண்மையில் செய்த மாற்றங்களை நீக்கி விட்டு அவற்றை இந்த இரண்டாம் வார்ப்புருவில் செயல்படுத்த வேண்டும். -- சுந்தர் <sup>\பேச்சு</sup> 17:29, 28 ஏப்ரல் 2009 (UTC)  
:: நீக்கியதை மீட்டெக்க முடியாதா.....சுந்தர் <sup>\பேச்சு</sup> 04:38, 29 ஏப்ரல் 2009 (UTC)
# பெருஞ்சிவப்புப் பிரதேசம்

**பெருஞ்சிவப்புப் பிரதேசம்** அல்லது **பெருஞ்சிவப்புப் பகுதி** (*Great Red Spot*) என்பது சூரிய குடும்பத்தின் மிகப்பெரிய கோளான வியாழனில், தொடர்ந்து அடித்துக்கொண்டிருக்கும் மாபெரும் புயல் மேகத்தைக் குறிக்கும். 300 ஆண்டுகளுக்கு மேலாக இது தொடர்ந்து அவதானிக்கப்பட்டு வருகிறது. இது வியாழனுக்கு ஒரு மிகப்பெரிய சிவப்புக்கண் உள்ளது போன்ற தோற்றத்தை ஏற்படுத்துகிறது. 26,000 கி.மீ. நீளமும் 12,000 கி.மீ. அகலமும் உடைய இந்த பெருஞ்சிவப்புப் பகுதியில் இரண்டு பூமிகளை வைக்கலாம்! இதன் சிவப்பு நிறம் கருங்கல் சிவப்பிலிருந்து பழுப்பு வரை மாறிக்கொண்டே இருக்கும்.  
பெரும் சிவப்புப் புள்ளியை 1664 ஆம் ஆண்டில் இராபர்ட் ஊக் (*Robert Hooke*) என்ற பிரித்தானிய அறிவியலாளர் முதன் முதலில் அவதானித்தார்.
# பசிபிக் தீவுகளின் ஒன்றியம்

**பசிபிக் தீவுகளின் ஒன்றியம்** அல்லது **பசிபிக் தீவுகளின் பொது மன்றம்** (*Pacific Islands Forum*) என்பது பசிபிக் பெருங்கடலில் அமைந்திருக்கும் இறைமையுள்ள நாடுகளுக்கிடையேயான கூட்டமைப்பை வலுப்படுத்தும் நோக்கில் அந்நாடுகளின் அரச மட்டத்தில் அமைக்கப்பட்டுள்ள ஒரு ஒன்றியம் ஆகும். இவ்வமைப்பு 1971 ஆண்டில் தென் பசிபிக் ஒன்றியம் என்ற பெயரில் ஆரம்பிக்கப்பட்டது. இது பின்னர் வடக்கு மற்றும் தெற்கு பசிபிக் தீவுகள் மற்றும் ஆஸ்திரேலியா அடங்கிய பரந்த ஓசியானியா நாடுகளை உள்ளடக்குவதற்காக *பசிபிக் தீவுகளின் ஒன்றியம்* எனப் பெயர் மாற்றப்பட்டது.  
இவ்வமைப்பின் உறுப்பு நாட்டுகளாவன: ஆஸ்திரேலியா, குக் தீவுகள், மைக்குரோனீசியக் கூட்டு நாடுகள், பிஜி, கிரிபட்டி, மார்ஷல் தீவுகள், நவூரு, நியூசிலாந்து, நியுவே, பலாவு, பப்புவா நியூ கினி, சமோவா, சொலமன் தீவுகள், தொங்கா, துவாலு, வனுவாட்டு ஆகியன. 2006 ஆம் ஆண்டில் இருந்து, நியூ கலிடோனியா, மற்றும் பிரெஞ்சு பொலினீசியா ஆகியன துணை உறுப்பு ஆட்சிப்பகுதிகளாக இவ்வொன்றியத்தில் இணைக்கப்பட்டன.  
2009 ஆம் ஆண்டில் பிஜியில் இடம்பெற்ற இராணுவப் புரட்சியை அடுத்து அந்நாடு காலவரையறையின்றி இவ்வொன்றியத்தில் இருந்து விலக்கப்பட்டுள்ளது.
# பசிபிக் தீவுகளின் ஒன்றியம்

## உறுப்பு நாடுகள்

| உறுப்பு நாடுகள் |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| (AU) | (KI) | (PW) | (SB)</tr> | (CK) | (NR) | (PG) | (TO)</tr> | (FM) | (NZ) | (MH) | (TV)</tr> | (FJ) | (NU) | (WS) | (VU)</tr> |
| (NC) | (PF) | (TK) | (TL) </tr> | (WF) | </tr> | பொதுநலவாய செயலகம் |  |  |  |  |  |  |  |  |  |
| (CN) | </tr> | (ID) | </tr> | (MY) | (PH) | </tr> | (US) |  |  |  |  |  |  |  |  |
# வார்ப்புரு:World Cinema

| உலகத் திரைப்படத்துறை |  |
| --- | --- |
| * ஆப்பிரிக்கத் திரைப்படத்துறை
* ஆசிய திரைப்படத்துறை
:<small>கிழக்காசியத் திரைப்படத்துறை
தெற்காசியத் திரைப்படத்துறை
தென்கிழக்காசியத் திரைப்படத்துறை
மேற்காசியத் திரைப்படத்துறை</small>
* ஐரோப்பியத் திரைப்படத்துறை
* இலத்தீன் அமெரிக்கத் திரைப்படத்துறை
* வட அமெரிக்கத் திரைப்படத்துறை
* ஓசானியத் திரைப்படத்துறை | } |
<noinclude>  
</noinclude>
# படிமம்:Most vibrant cinemas.png

## Summary

The map of the most vibrant television and cinemas around the world based on IMDb]  
Newly made image for Wikipedia, made out of several blank world maps.  
Used the following image for the model:
# பன்னாட்டு அரிமா சங்கங்கள்

**பன்னாட்டு அரிமா சங்கங்கள்** (*Lions Clubs International*, LCI) உலகளாவிய ரீதியில் நலிந்தோர்க்கான நலதிட்டங்களை செய்துவருகிறது. மொத்தம் 203 நாடுகளில் 44,500 சங்கங்களில் 1.4 மில்லியன் உறுப்பினர்களுடன் இவ்வியக்கம் செயற்பட்டு வருகிறது.
# பன்னாட்டு அரிமா சங்கங்கள்

## மெல்வின் ஜோன்ஸ்

1879 ஆம் ஆண்டு 13ம் நாள் ஐக்கிய அமெரிக்க நாடுகளின் அரிசோனா மாநிலத்தில் சிலா ஆற்றின் கரையில் அமைக்கப்ட்டிருந்த ராணுவ முகாம் ஒன்றில் பிறந்த **மெல்வின் ஜோன்ஸ்** என்பவரால் 1917ம் ஆண்டு இந்த "**அரிமா சங்கம்"** என்ற அமைப்பு தொடங்கப் பட்டது. பின்னர் அது பல்வேறு கட்டங்களைத் தாண்டி இன்று உலகளாவிய அமைப்பாக 203 நாடுகளில் பரவி உள்ள இவ்வமைப்பு, உலகம் முழுவதும் நலிந்தோர்க்கான நலதிட்டங்களை செய்துவருகிறது.
# பன்னாட்டு அரிமா சங்கங்கள்

## ஹெலன் கெல்லர்

தன்னுடைய ஒன்னரை வயதிலேயே பார்வையும் கேட்கும் திறனையும் இழந்த ஹெலன் கெல்லர் என்ற அம்மையார் 1925ம் ஆண்டு நடைபெற்ற அரிமா சங்க பன்னாடு கூட்டத்தில் பார்வைத் திறனை காப்பதற்கும்,பார்வையற்றோர்க்கு தொண்டு செய்யுமாறும் வேண்டுகோள் விடுத்தார். உங்களால் பார்க்கமுடிகிறது, உங்களால் கேட்க முடிகிறது,நீங்கள் இரக்கமுள்ளவர்களாகவும் திகழ்கிறீர்கள். குருட்டுத் தண்மைகெதிரான புனித வீரர்களாக நீங்கள் தொடர்ந்து விளங்கமாட்டீர்களா? என்று வினவினார். அரிமாக்கள் அதை ஏற்று **"பார்வைத்திறன் காத்தல், மற்றும் பார்வையிழந்தோர்க்கு பாடுபடுதல்"**என்பதை தங்கள் முக்கிய செயல் திட்டமாக ஏற்றுக் கொண்டனர்.
# பன்னாட்டு அரிமா சங்கங்கள்

## அரிமா சங்கங்களின் குறிக்கோள்கள்

- அனைத்து நாட்டு நல்லுறவை உலகெங்கும் உள்ள பெருமக்களிடையே உருவாக்கி வளர்த்தல்
- நல்லரசு, நற்குடிமை ஆகியவற்றின் அடிப்படைக் கூறுகளைப் பெருக்குதல்
- குடிமை, கலாச்சாரம், சமுதாயம்,ஒழுக்கம் ஆகிய துறைகளில் மக்கள் நலமுற வாழ ஊக்கத்துடன் செயல்படுதல்
- உறுப்பினர்களிடையே நட்பும், நல்லுறவும், புரிந்து கொண்டு பழகும் பண்பு வளரச் செய்து ஒற்றுமையை மலர்வித்தல்
- பொதுமக்களை பாதிக்கும் பிரச்சனைகளை மனம் விட்டுப் பேசி கருத்து வழங்க ஏற்பாடு செய்தல். ஆனால் கட்சி அரசியலும், பாகுபடுத்தும் மதமும் சங்க உறுப்பினர்களால் வாதிக்கப்பட மாட்டாது.
- சொந்த பண வருவாயை நோக்கமாக கொள்ளாமல், தொண்டுள்ளம் கொண்ட சமூகப்பணி செய்பவர்களை ஊக்குவித்தல், வாணிபம், தொழில், அரசுத்துறை, தனியார் முயற்சி ஆகியவற்றில் திறமையும், நெறிமுறைத் தரத்தையும் ஊக்கி வளர்த்தல்.
# பன்னாட்டு அரிமா சங்கங்கள்

## இந்தியாவில் பன்னாட்டு அரிமா சங்கம்

பெப்ரவரி 3, 1956 ஆம் ஆண்டு மும்பையில் நோசிர் என். பண்டோல் என்பவரைத் தலைவராக கொண்ட புதிய சங்கம் தொடங்கப்பட்டது. 1957ம் ஆண்டு அரிமா மாவட்டம் 304 தொடங்கப்பட்டு, பண்டோல் முதல் ஆளுநராக நியமிக்கப்பட்டார். 23.7.1957ல் தென்னகத்தில் முதன் முதலாக பெங்களூரிலும், பின்னர் 21.9.1957இல் சென்னையிலும் தொடங்கப்பட்டது. இந்திய தேசத்தை முழுவதும் உள்ளடக்கிய 304, கூட்டுமாவட்டம் 1973-74ல் 321,322,323,324 என்று பிரிக்கப்பட்டது.
# பன்னாட்டு அரிமா சங்கங்கள்

## கூட்டுமாவட்டம் 324

வருவாய் மாவட்டங்கள் சென்னை,செங்கற்பட்டு,வட ஆற்காடு, தென் ஆற்காடு, தஞ்சை, திருச்சி ஆகியவை 324A மாவட்டம் என்றும் தமிழகத்தின் மீதமுள்ள மாவட்டங்கள் 324B என்றும், ஆந்திரமாநில சங்கங்கள் 324C என்றும், கர்நாடக மாநில சங்கங்கள் 324D என்றும், கேரள மாநில சங்கங்கள் 324E எனவும் பிரிக்கப்பட்டு நிர்வகிக்கப்படுகின்றன.
# 1817

: அர்ஜெண்டீனிய மற்றும் சிலி நாட்டு தேசப்பற்று மிக்க படையினர் ஸ்பானியரைத் தோற்கடித்தனர்.]]
**1817** (**MDCCCXVII**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.
# 1817

## நிகழ்வுகள்

- பெப்ரவரி 12 - அர்ஜெண்டீனிய மற்றும் சிலி நாட்டு தேசப்பற்று மிக்க படையினர் ஸ்பானியரைத் தோற்கடித்தனர்.
- மார்ச் 8 - நியூ யோர்க் பங்குச் சந்தை நிறுவன மயப்படுத்தப்பட்டது.
- ஏப்ரல் - இத்தாலியில் நிலநடுக்கம் இடம்பெற்றது.
- ஜூன் 25 - டென்மார்க்கின் கோப்பன்ஹேகன் நகரில் சிறைக்கைதிகளின் பெரும் கிளர்ச்சி இடம்பெற்றது.
- ஆகத்து 15 - ஐக்கிய அமெரிக்காவில் அலாபாமா ஆட்சிப்பகுதி அமைக்கப்பட்டது.
- ஆகத்து 23 - பண்டைய கிரேக்கத்தின் எலிக்கே நகரில் நிகழ்ந்த நிலநடுக்கத்தில் 65 பேர் கொல்லப்பட்டனர்.
- டிசம்பர் 10 - மிசிசிப்பி 20 மாநிலமாக ஐக்கிய அமெரிக்காவில் இணைந்தது.
- டிசம்பர் 12 - நியூ சவுத் வேல்ஸ் ஆளுநர் லக்லான் மக்குவாரி ஆஸ்திரேலியா என்ற பெயரை காலனித்துவ அரசுக்கு பரிந்துரைத்தார்.
# 1817

## தேதி அறியப்படாத நிகழ்வுகள்

- ராயல் வாய்க்கால் கட்டி முடிக்கப்பட்டது.
# 1817

## பிறப்புகள்

- ஆகத்து 24 - டால்ஸ்டாய், ரஷ்ய எழுத்தாளர் (இ. 1875)
- நவம்பர் 12 - பகாவுல்லா, பஹாய் சமயத்தைத் தோற்றுவித்தவர் (இ. 1892)
- வேங்கட சூரி சுவாமிகள், கருநாடக இசைக் கலைஞர்
# முதனிலைத் திராவிட மொழி

**முதனிலைத் திராவிட மொழி** (ஆங்கிலம்: Proto-Dravidian) என்பது, திராவிட மொழிகளுக்கான முதனிலை மொழி ஆகும். முதனிலை மொழிகள் என்பன கருதுகோள் அடிப்படையிலான மொழிகள். இவை மொழியியலாளர்களாற் செய்யப்படுகின்ற மீளுருவாக்கங்கள். அவற்றுக்கு வரலாற்றுப் பதிவுகள் ஏதும் இருப்பதில்லை. இதனால் முதல் நிலைத் திராவிட மொழியும் ஒரு கருதுகோள் அடிப்படையிலானதும், பயன்பாட்டிலுள்ள திராவிட மொழிகளை ஆய்வு செய்து அவற்றின் அடிப்படையில் மீளுருவாக்கம் செய்யபட்டதுமான ஒரு மொழியாகும்.
# முதனிலைத் திராவிட மொழி

## பிரிவு

இம்முதனிலைத் திராவிட மொழி, கிமு 500 அளவில் முதனிலை வட திராவிடம், முதனிலை நடுத் திராவிடம், முதனிலைத் தென் திராவிடம் எனப் பிரிந்ததாகச் சிலர் கூறுகின்றனர். வேறு சில மொழியியலாளர்கள், திராவிட மொழிகளின் துணைக் குடும்பங்களிடையே காணப்படும் வேறுபாடுகளின் அளவைப் பார்க்கும்போது இப் பிரிவு இன்னும் முன்னதாகவே ஏற்பட்டிருக்கலாம் எனக் கருதுகின்றனர். எல்லாத் திராவிட மொழிகளையும் உள்ளடக்கி, முதனிலைத் திராவிட மொழி வடிவங்களைக் காட்டும் ஒரே நூல், திராவிடச் சொற்பிறப்பியல் அகரமுதலி ஆகும். இதுவும், அதிக விளக்கங்கள் எதுவும் கொடாமல் தொடர்புள்ள சொற்களின் பட்டியலை மட்டுமே தருகிறது.
# முதனிலைத் திராவிட மொழி

## சொற்கோவை

சொற்கோவை:  
| ஒன்று | *on-ṯu; *ōr-/*or-V- | ‘one’ |  |
| --- | --- | --- | --- |
| இரண்டு | *īr/*ir-V | ‘two’ |  |
| மூன்று | *muH-/*mū- | ‘three’ (adj.) |  |
| நான்கு | *nāl/*nal-V- | ‘four’ (adj.) |  |
| ஐந்து | *cay-m- | ‘five’ (adj.) |  |
| ஆறு | *caṯ-V | ‘six’ (adj.) |  |
| ஏழு | *eẓ-V | ‘seven’ (adj.) |  |
| எட்டு | *eṇ | ‘eight’ (adj.) |  |
| ஒன்பது | *on-patV | ‘ten minus one’ |  |
| பத்து | *paH- | ‘ten’ (adj.) |  |
| தலை | *tal-ay | ‘head, hair, top’ |  |
| கண் | *kaṇ | ‘eye’ |  |
| மூக்கு | *mū-nk(k)u/-nc- | ‘nose, beak’ |  |
| பல் | *pal | ‘tooth’ |  |
| வாய் | *wāy | ‘mouth (edge, beak, mouth of vessel, aperture, blade of sword)’ |  |
| கை | *kay | ‘hand, arm’ |  |
| கால் | *kāl | ‘leg, foot’ |  |
| பால் | *pāl | ‘milk, breast’ |  |
| எலும்பு | *el-V-mp/-nk | ‘bone’ |  |
| பெண் | *peṇ | ‘woman’ |  |
| பெயர் | *pin-cc-Vr | ‘name’ |  |
| வானம் | *wān-am | ‘sky’ |  |
| நிலா | *nel-a-nc/-ncc | ‘moon, moonlight’ |  |
| நீர் | *nīr | ‘water’ |  |
| ஆறு | *yĀtu | ‘river, stream’ |  |
| கடல் | *kaṭ-al | ‘sea, ocean’ |  |
| கல் | *kal | ‘stone’ |  |
| நாள் | *nāḷ | ‘day’ |  |
| மரம் | *mar-am/-an | ‘tree’ |  |
| காய் | *kāy | ‘fruit, pod’ |  |
| காடு | *kā(-n), kā-ṭu | ‘forest’ |  |
| புல் | *pul | ‘grass’ |  |
| நாய் | *naH-ay/-att/-kuẓi | ‘dog’ |  |
| புலி | *pul-i | ‘tiger’ |  |
| எலி | *el-i | ‘rat’ |  |
| பாம்பு | *pāmpu | ‘snake’ |  |
| இறைச்சி | *iṯ-ay-cci | ‘meat’ |  |
| எண்ணெய் | *ney | ‘oil, ghee’ |  |
| மீன் | *mīn | ‘fish’ |  |
| பேன் | *pēn | ‘louse’ |  |
| வெண்மை | *weḷ/*weṇ | ‘white’ |  |
| இனிய | *in- | ‘sweet’ (adj./n.) |  |
| புளித்த | *puḷ- | ‘sour’ |  |
| கசப்பு | *kac (> kay) | ‘bitter; bitterness’ |  |
| உண் | *uHṇ-/*ūṇ- | ‘to eat, drink’ |  |
| தின்னு | *tiHn- | ‘to eat’ |  |
| வா | *waH-/*waH-r | ‘to come’ |  |
| நடை | *naṭ-a | ‘to walk’ |  |
| தூக்கம் | *tuñc- | ‘to sleep’ |  |
| எண்ணு | *eṇ | ‘to count’ | } |
# செங்குந்தர்

**செங்குந்தர்** (*Sengunthar*, **கைக்கோளர்**, **செங்குந்த முதலியார்**, **செங்குந்த கைக்கோள முதலியார்** என்றும் அழைக்கப்படுகிறார்கள்) எனப்படுவோர் தமிழ் சமூகத்தினர் ஆவர்.
இவர்கள் இந்திய மாநிலமான, தமிழ்நாடு மற்றும் புதுச்சேரியில் பரவலாக வசிக்கின்றனர். இவர்கள் கூட்டம் அல்லது கோத்திரம் பிரிவுகள் விதியின்படி பெண் எடுப்பது பெண் கொடுப்பது செய்கிறார்கள் மேலும் கேரளா, ஆந்திரா மற்றும் கர்நாடகத்தின் சில பகுதிகளிலும் அண்மை நாடான தமிழீழம் மற்றும் இலங்கையின் வட மாகாணத்திலும் வசிக்கின்றனர்.  
இவர்கள் முடியாட்சி காலங்களில், அக்காலத்திய படைத் தளபதிகளாக, படைவீரர்களாகவும் மற்றும் நெசவு தொழில் செய்த சமூகம் ஆவர். பெரும்பான்மையான இச்சமூக மக்கள் *முதலியார்* என்கிற பட்டத்தைத் தம் பெயருக்குப் பின்னால் போடுவர்.  
இவர்கள் ஆண் வழி வம்சாவழியை கண்டறிவதற்க்கு கோத்திரம் முறையை பின்பற்றுகிறார்கள். பெரும்பான்மையான இச்சமூகத்தினர் கோத்திரம் என்பதை
*கூட்டம்* அல்லது *பங்காளி வகையறா* என்று சொல்லிவருகிறார்கள்.
# செங்குந்தர்

## பெயர்க்காரணம்

1. செங்குந்தர் - செங்குந்தம் என்றால் இரத்தத்தால்(செம்மை) சிவந்த வேல் (குந்தம்) என்று பொருள். செங்குந்தர் என்றால் 'அத்தகைய' செந்நிறமான வேல் ஆகிய ஈட்டியை உடையவர்.
1. கைக்கோளர் என்றால் வலிமையான (கோள்-வலிமை) கைகளை உடையவர் என்று பொருள்.
1. "முதலி" என்பது உயர் இராணுவ அதிகாரிகளைக் குறிக்கிறது. பின் அதுவே 'முதலியார்' என்றானது.
# செங்குந்தர்

## தோற்றம்

முருகனின் தாயான பார்வதியின் சிலம்பில் இருந்த ஒன்பது இரத்தினங்களிலிருந்து பிறந்தவர்கள் ஒன்பது வீரர்கள் (நவவீரர்கள்), அதாவது வீரபாகு, வீரகேசரி, வீரமகேந்திரர், வீரமகேஸ்வரர், வீரபுரந்தரர், வீரராக்கதர், வீரமார்த்தாண்டர், வீராந்தகர் மற்றும் வீரதீரர் ஆகியோர் முருகனின் படையில் சூரபாத போரில் அரக்கனைக் வீழ்த்த தலைமையேற்றனர். அரக்கனைக் கொன்ற பிறகு, போர்வீரர்கள் சிவனிடம் ஒரு தொழிலை ஏற்றுக்கொள்வதாகக் கூறினர், இது எந்தவொரு உயிரினத்தையும் அழிக்கவோ அல்லது காயப்படுத்தவோ சம்பந்தப்படாது, நெசவு அத்தகைய தொழிலாக இருப்பதால், அவர்கள் அதில் பயிற்சி பெற்றனர். மேற்கண்ட தளபதிகளில் ஒருவரான வீரபாகுவின் மகள் சித்திர வள்ளியை மன்னர் முசுகுந்த சோழன் மணந்தார். இந்த நவவீரர்கள் (ஒன்பது வீரர்கள்) மற்றும் முசுகுந்த சோழனின் சந்ததியரே செங்குந்த கைக்கோளரின் முதல் தலைமுறை ஆகும்.
# செங்குந்தர்

## வரலாறு

### சங்க காலம்

அரிக்கமேடு அகழ்வாராய்ச்சியில் கைக்கோளர் என்ற வார்த்தையுடன் கூடிய கி.பி. 1 ஆம் நூற்றாண்டு சங்க கால மட்பாண்ட ஓடுகள் கண்டுபிடிக்கப்பட்டுள்ளது.
# செங்குந்தர்

## வரலாறு

### சேந்தன் திவாகரம் காலம்

இவர்களை பற்றிய முந்தைய இலக்கிய சான்றுகள், 'சேந்தன் திவாகரர்' எழுதிய "ஆதி திவாகரம்" அல்லது "சேந்தன்திவாகரம் " என்ற தமிழ் அகராதியில் காணப்படுகின்றன.
திவாகர நிகண்டு,
- **"செங்குந்தப்படையர் சேனைத் தலைவர் தந்துவாயர் காருகர் கைக்கோளர்"**  
என்ற 6ஆம் நூற்றாண்டு வரிகள் மூலம்
செங்குந்தர், சேனைத்தலைவர், தந்துவாயர் (நெசவாளர்), காருகர் (நெசவாளர்), கைக்கோளர் ஆகிய ஐந்து பெயர்க்களும் ஒரே மக்களை குறிக்கும் பெயர்கள் என அறியமுடிகிறது. இந்த அகராதி, அநேகமாக 6 ஆம் நூற்றாண்டில் இருந்து, அவர்களை நெசவாளர்கள் மற்றும் சேனாதிபதிகள் என்று குறிப்பிடுவதன் மூலம், அந்த நேரத்தில் சமூகத்தில் அவர்களின் இரட்டை பங்கைக் குறிக்கும். அகம்படிகளான இவர்கள் சேனாதிபதி பதவியை அடையலாம் என்பதை அறிய முடிகின்றது. மேலும் இவர்கள் குறிஞ்சி நாட்டார் எனக் கல்வெட்டுகளில் குறிப்பிடப்படுவதால், இவர்கள் குறிஞ்சி நில அகம்படிகளாகலாம்.
# செங்குந்தர்

## வரலாறு

### சோழர் காலம்

இடைக்கால சோழர் காலத்தில் கைக்கோளர் இராணுவத்தில் பணியாற்றினார்.
பல செங்குந்தர்கள் சேனாதிபதிகளாகவும் (சேனை), படைத்தளபதிகளாகவும் (தளம்), அணிபதிகளாகவும் (அணி), படைத்தலைவர்களாகவும்(படை) சோழர்களின் அரசில் இருந்திருக்கின்றனர்.  
செங்குந்த கைக்கோள சேனாதிபதிகள் "சமந்த சேனாபதிகள்" அல்லது "சேனைத்தலைவர்" அல்லது மூன்று கைமா சேனைத்தலைவர் என்று அழைக்கப்பட்டனர்.  
சோழர்படையில் தெரிஞ்ச கைக்கோளப்படை, எனும் படைப்பிரிவு இருந்தது, கல்வெட்டுகள் மூலம் தெரியவருகிறது.  
1. அபிமான பூஷண தெரிஞ்ச கைக்கோளப்படை
1. அருள்மொழிதேவ தெரிஞ்ச கைக்கோளப்படை
1. கண்டராதித்த தெரிஞ்ச கைக்கோளப்படை
1. கரிகாலசோழ தெரிஞ்ச கைக்கோளப்படை
1. சமரகேசரி தெரிஞ்ச கைக்கோளப்படை
1. சிங்களாந்தக தெரிஞ்ச கைக்கோளப்படை
1. பராந்தகச்சோழ தெரிஞ்ச கைக்கோளப்படை
1. பார்திபசேகர தெரிஞ்ச கைக்கோளப்படை
1. வீரசோழ தெரிஞ்ச கைக்கோளப்படை
1. விக்ரமசோழ தெரிஞ்ச கைக்கோளப்படை .
அந்தந்த மன்னர் பெயரை முன்னொட்டாக வைத்து அவருடைய (தெரிந்த)படை என அழைக்கப்பட்டது.  
11 ஆம் நூற்றாண்டின் கல்வெட்டுகளின் படி, சோழ வம்சத்தின் ஆட்சிக்காலத்தில் செங்குந்த கைக்கோளர் நெசவு மற்றும் வர்த்தகத்தில் தனது ஈடுபாட்டை வளர்த்துக்கொண்டனர். அத்துடன் அந்த நலன்களைப் பாதுகாக்க அவசியமான இராணுவ விஷயங்களில் ஒரு பங்கைக்கொண்டிருந்தனர். அவர்கள் சோழர் காலத்தில் "அய்யவோல் 500" வர்த்தகக் குழுவின் ஒரு பகுதியாக இருந்தனர். மேலும் 8 ஆம் நூற்றாண்டிலேயே அவர்கள் படைகள் இருந்ததாகவும், சோழ பேரரசர்களுக்கு மெய்க்காப்பாளர்களாக செயல்பட சில குறிப்பிட்ட நபர்கள் நியமிக்கப்பட்டதாகவும் குறிப்புகள் உள்ளன.  
இத்தகைய வரலாற்று பதிவுகள் அவர்களின் இராணுவ செயல்பாட்டை வலியுறுத்துகின்றன.  
கவிஞர் ஒட்டக்கூத்தர் அவர்களை மகிமைப்படுத்துவதோடு, அவற்றின் தோற்றம் தெய்வங்களின் படைகளுடன் இருப்பதாக அறிவுறுத்துகிறார்.  
'விஜய ராமசாமியின்' கூற்றுப்படி, பதின்மூன்றாம் நூற்றாண்டின் முற்பகுதியில் ஏராளமான செங்குந்த கைக்கோளர்கள் தொண்டை மண்டலத்தில் இருந்து கொங்கு மண்டலத்துக்கு குடிபெயர்ந்தனர்.  
**காங்கேயன்** என்னும் சிற்றரசன் 12 ஆம் நூற்றாண்டில் வாழ்ந்தவர். புலவர் ஒட்டக்கூத்தரைப் பேணியவன். இரண்டாம் குலோத்துங்கன் ஆட்சிக்கு உட்பட்டு ஆண்டுவந்த சிற்றரசன். இவனது தலைநகர் காஞ்சிபுரம். போர் மறவர்களாக விளங்கிய செங்குந்த கைக்கோளர் மரபினன். புலவர் ஒட்டக்கூத்தர் இவனைப் போற்றிய நூல் காங்கேயன் நாலாயிரக் கோவை.  
சோழ சமுதாயத்திலும் சோழ இராணுவத்திலும் செங்குந்த கைக்கோளரின் தாக்கம் மிகவும் குறிப்பிடத்தகுந்ததாகும்.
# செங்குந்தர்

## வரலாறு

### விஜயநகர காலம்

13 ஆம் நூற்றாண்டுக்குப் பிறகு, பின்னர் இவர்கள் முழுமையாக நெசவுத் தொழிலுக்கு மாறினர். நெசவுத் தொழிலோடு, நிலக்கிழார்களாகவும், விவாசாயிகளாகவும், வணிகர்களாகவும் கூட உருவெடுத்தனர்.  
வரலாற்றியலாளர் தீபக் குமாரின் கூற்றுப்படி, "செங்குந்த கைக்கோள நெசவாளர்கள் பெரும்பாலும் "குடி" (குடிமை)த்திறனை அதாவது நிலக் குத்தகை-பயிரிடும் உரிமை மற்றும் காணியாட்சியையும் அதாவது நிலத்தின் மீதான பரம்பரை உடைமை உரிமை கொண்டுள்ளனர்.  
விஜயநகர சாம்ராஜ்யத்தின் சதாசிவ ராயாவின் காலத்தில், பிரம்மபுரிஸ்வரர் கோயிலின் ஸ்தானதர் அவர்கள் செங்குந்த கைகோளர் படைப்பிரிவின் சில நிலங்களை பயிரிடுவதாக ஒரு ஒப்பந்தம் செய்தனர்.  
ஹிமான்ஷுபிரபா ராயின் கூற்றுப்படி, 1418 ஆம் ஆண்டில் திருவண்ணாமலை கோயிலில், செங்குந்த கைகோளர்களுக்கு சங்கு ஊதுவதற்கும், பல்லக்குகள் மற்றும் யானைகளை சவாரி செய்வதற்கும் உரிமை வழங்கப்பட்டது.  
16 ஆம் நூற்றாண்டில் சில செங்குந்த கைகோளர்கள் கொங்கு நாட்டில் இருந்து கேரள பகுதிக்கு குடிபெயர்ந்தனர். இன்று கேரளாவில் இவர்கள் கேரளமுதலி அல்லது கைக்கோளமுதலி என்று அழைக்கப்படுகிறார்கள்.  
"சண்முகன்றன் சேனாபதிகளும் சேனையும் ஆனவர்
செங்குந்தரே"  
"சிங்களமாதிய பல்தேயம் வென்றவர் செங்குந்தரே"
என்ற, பழைய நூல்களில் வரும் அடிகளால் செங்குந்தர் தன்மை விளங்கும்.
# செங்குந்தர்

## கலாச்சாரம் மற்றும் விழாக்கள்
- பொன்தேவி கோத்திரம்
- பொய் சொல்லான்/பொய் உறையான்
- பொங்கலூரார் கோத்திரம்
- பொஞ்சி கோத்திரம்
- போக்கர் கோத்திரம்
- மணிகட்டிசடையன் கோத்திரம்
- மணல்கொடியார் கோத்திரம்
- மத்தாளகாரர் கூட்டம்
- மண்ணையர் கோத்திரம்
- மயில்வாகனன் கோத்திரம்
- மயூரப்ப்ரியன் கோத்திரம்
- மல்லூரான் கோத்திரம்
- மகிழி கோத்திரம்
- மாகாளி கோத்திரம்
- மாட்ராயன் கோத்திரம்
- மாணிக்கவேல் கோத்திரம்
- மாணிக்கம் கோத்திரம்
- மாம்பாக்கர் கோத்திரம்
- மானூரார் கோத்திரம்
- மாயன் கோத்திரம்
- முனியமுதலி கோத்திரம்
- முத்துக்குமரன் கோத்திரம்
- சாவடிமுத்தண்ண முதலி குலம்
- முருகன் கோத்திரம்
- மூக்கு தொண்டி கோத்திரம்
- மூக்குத்திகச்சாடை கோத்திரம்
- மூப்பன் கோத்திரம்
- மொக்கயன் கோத்திரம்
- முண்டுக்காரர் கூட்டம்
- மொட்டையப்பமுதலி கோத்திரம்
- மொளசியர் கோத்திரம்
- ரங்கஜாலதண்டர் கோத்திரம்
- ரத்னகிரி கோத்திரம்/ கோழிகுஞான்
- ராக்கவெட்டான் கோத்திரம்
- ராக்கி கோத்திரம்
- ராமச்சந்திரன் கோத்திரம்
- வயிரம் கோத்திரம்
- வடுவன் கோத்திரம்
- வடிவேல் கூட்டம்
- வலியன் கோத்திரம்
- வஜ்ரவேல் கோத்திரம்
- வடகுத்தியார் கோத்திரம்
- வரதமுதலி கோத்திரம்
- வாணவராயன் கோத்திரம்
- வாழ்த்துமுதலி கோத்திரம்/ வாத்திமுதலி
- விருமாண்டன் கோத்திரம்/ விருமாண்டை
- வினையறுத்தான் கோத்திரம்/ வினைதீர்த்தான்
- வீரபத்திரன் கோத்திரம்
- வீரமுத்து கூட்டம் - வீரமுத கோத்திரம் பொதட்டூர்பேட்டை
- வீரவேல் கூட்டம்
- வீரன் கோத்திரம் / வீரக்குமாரர்
- வெள்ளைசித்தர் கோத்திரம்
- வெள்ளைமணியக்காரர் கோத்திரம்
- வெள்ளியம்பர் கோத்திரம்
- வெள்ளையம்மன் கோத்திரம் (வாரக்கநாடு பட்டக்காரர்)
- வெற்றிவேல் கோத்திரம்
- வெறியன் கோத்திரம்
- வெள்ளவழத்தம் கோத்திரம்
- வெள்ளாத்தூரர் கோத்திரம்
- வேண்டராயன் கோத்திரம்
- வேலவர் கோத்திரம்
- வேட்டிகாரர் கோத்திரம்
- வைரவேல் கோத்திரம்
- துருவத்தார் கோத்திரம்
- மலைய குலம்
- தலப்பாக்கார் கோத்திரம்
- சூராண்டி குலம்
- பிச்ச கோலர் குலம்
- திமிரி நமசி குலம்
- பெறியான் கோத்திரம்
- குமரப்ப முதலி குலம்
- 6 நாட்டு பட்டக்காரர் கோத்திரம்
- 24 நாட்டு பட்டக்காரர் கோத்திரம்
# செங்குந்தர்

## மக்கள் பரப்பு

இவர்கள் தமிழகத்தில் பரவலாக வாழ்ந்து வருகின்றனர். இவர்களின் தொழில் நெசவாக இருந்தாலும், ஏராளமானோர் நூல் மற்றும் ஆடை சார்ந்த வணிகத்திலும் பிற தொழில்களிலும் ஈடுபட்டு வருகின்றனர்.  
செங்குந்த கைக்கோளர்கள் தமிழகம் மட்டுமன்றி கடல் கடந்து மலேசியா மலாக்கா பகுதியில் துணி வணிகம் செய்யத் தொடங்கினர் . இவர்களில் பலர் மலாக்காவில் குடியேறி அங்கேயே தங்கிவிட்டனர். உள்ளூர் மலாய் பெண்களை மணந்து மலாக்கா செட்டிகள் என்ற புது பெயர் கொண்டு இன்றளவும் மெலிசியாவில் வாழ்கின்றனர்.
# செங்குந்தர்

## தொல்லியல் குறிப்புகள்

### கல்வெட்டு குறிப்புகள்

இதுவரை கண்டுபிடிக்கப்பட்ட தென்னிந்திய கல்வெட்டுகளில் செங்குந்த கைக்கோளர் சமூகம் பல்வேறு சமயங்களில் மன்னர்களிடம் பெற்ற பட்டங்கள் கீழ்கண்டவை.  
முதலியார், சமய முதலி, கந்தராயன், கேடரதரையன், வீர வீர பல்லவராயன், பல்லவராயன், காடவராயன், சேனாதிபதி, சமய சேனாதிபதி, சமந்த சேனாதிபதி, பட்ட மனம் காத்தன், களின்கராயன், மலுவ சக்ரவர்த்தி, இருங்கோளன், வாதராயன், உயவந்தன், பாண்டிய தரயன், அறையாண், அரசு, தேவன், பாண்டியன், பிரம்மராயன், முடி கொண்ட சோழன், கனகராயன், சித்ராயன், கச்சிராயன், விழுதிபண்மன், கண்டியதேவன், நாட்டார், நாடாள்வார், பெருமாள், செட்டி, சோழகங்கன், சோழகோணார், விஜயராயன், காலிங்கராயன், பட்டமானங்காத்தான், கன்னட வல்லானை வென்றான்.  
திருவண்ணாமலை மாவட்டம் தேவிகாபுரம் கோயில் கல்வெட்டுகளில் முதன்மை பெற்று கோயிலின் நிர்வாகத்தை கவனித்து வந்தவர்கள் செங்குந்த கைக்கோளர்கள். ஒரு சில கல்வெட்டுகளில் இவர்கள் ஜவுளி தொழிலைப் பற்றி தெரிவிக்கிறது. கல்வெட்டு எண் 364ல் கிருஷ்ணய தேவமஹாராயர் காலத்தில் பட்டடை, நூலாயம் போன்ற வரிகள் செங்குந்த கைக்கோளர்கள் மீது இருந்தது. செங்குந்த கைக்கோளர் சமூகத்தில் களப்பாளர், காலிங்கராயர், கொல்லாவிட்டார், கொற்றவ க்ஷேசப் என்ற நான்கு கோத்திரத்தார்கள் தேவிகாபுரம் காணியாட்சிகாரர்களாக இருந்தது கல்வெட்டுகள் மூலம் தெரிகிறது.
# செங்குந்தர்

## தொல்லியல் குறிப்புகள்

### செப்பேடுகள்

- நாவினால் மழுவெடுத ஞானப்பிரகாசர் செப்பேடு: திருச்சேய்ஞலூர் ஆதீனமடாதிபதியான ஞானப்பிரகாச சுவாமிகள் செங்குந்தர் சமூகத்தின் செங்குந்தர் வரலாற்றை பிரசங்க ஓலைச்சுவடிகளாக இயற்றியதற்காக 72 நாட்டு செங்குந்த கைக்கோளர் குல சமுதாயம் இவருக்கு செய்ய வேண்டிய மரியாதைகளை பற்றி விளக்கும் செப்பேடு.
- சுவாமிமலை செப்பேடு: அறுபடை வீடுகளில் ஒன்றான சுவாமிமலை முருகன் கோவிலில் செங்குந்த கைக்கோளர் சமூகத்தின் கொடியேற்றம் மண்டகப்படி, ஐந்தாம் திருநாள் மண்டகப்படி, சூரசம்கார மண்டகப்படி, காலை சந்தி கட்டளை போன்ற உரிமை ஒன்றாய் சமூகத்தின் உரிமைகளுக்கு 72 நாட்டை சேர்ந்த இச்சமுதாய மக்கள் கொடுக்க வேண்டிய வரி விபரத்தை பற்றி கூறும் செப்பேடு.
- பழனி நவவீரர் செப்பேடு: சமீபத்தில் 17ஆம் நூற்றாண்டைச் சேர்ந்த பழனியில் கண்டெடுக்கப்பட்ட வீரபாகு உள்ளிட்ட நாங்க வீரர்கள் உருவம் பதித்த செப்பேடு இச்சமுதாயத்தின் சூரசம்ஹாரம் மண்டகப்படி கொடியேற்ற மண்டபம் படி உரிமை பற்றிய செப்பேடு.
- சிதம்பரம் வெல்லப்பிறந்தான் முதலியார் செப்பேடு: அந்நியர் படையெடுப்பின் போது சிதம்பரம் நடராஜர் கோவிலை காப்பாற்றிய படைத்தளபதி வெல்லப்பிறந்தான் முதலியார் குடும்பம் சிதம்பரம் நடராஜர் கோவிலுக்கு காலைச்சத்தி கட்டளை முதல் பூஜை செய்யும் உரிமை பற்றி விளக்கும் செப்பேடு.
- வீரபாகு சமய செப்பேடு: செங்குந்தர் கைக்கோளர் சமூகத்தின் மூதாதையரான வீரபாகுவுக்கு இச்சமூகத்தைச் சேர்ந்தவர்கள் பழனியில் சிறப்புப் பூஜை நடத்தினர், அதற்குப் பலநாட்டு செங்குந்த கைக்கோளர்கள் கொடுக்க வேண்டிய வரியும் மற்றும் பிற சமூகமான நகரத்துச் செட்டியார் கச்சி ராயர், மழவராயர், சோழகனார் போன்ற சிற்றரசர்கள் கொடுத்த நன்கொடையைப் பற்றிக் கூறும் விளக்கும் செப்பேடு. இச்செப்பேட்டை எழுதியவர் திருசேய்ஞலூர் ஆதீனம் நாவினால் மழுவெடுத்த ஞானப்பிரகாச வள்ளலார்.
- சேவூர் நவகண்டம் செப்பேடு: அவிநாசி அருகே சேவூர் கிராமத்தில் இச்சமுகத்தை சேர்ந்தசித்தர் முத்துக்குமார சுவாமி நவக்கண்டம் செய்து கொண்டு சிவலோகம் அடைந்த செய்தி மற்றும் இச்சமூகத்தின் விரிவான வரலாறு கூறும் செப்பேடு.
- ஈரோடு வன்னியர் செப்பேடு: செங்குந்தர்கள் வீரபாகு நவவீரர் வம்சம் எனவும் செங்குந்தருக்கும் அக்னி குலம் விருது உள்ளது எனவும், போரிலே செங்குந்தர் வன்னியருடன் இணைந்து சிலகாலங்களில் களம் கண்டனர் எனவும், முருக கடவுள் மந்திரத்தை செங்குந்தர் யுத்த களத்தில் உபயோகித்தனர் என்றும், கடல் கடந்த கடாரம் மலேசியா வரை சோழர்காக போர் செய்தனர் என்றும் கூறப்பட்டுள்ளது.
- சோழர் பூர்வ பட்டயம்: கரிகால சோழனின் ஆணைக்கிணங்க செங்குந்த கைக்கோளர் குல சமய முதலியார் சேனாதிபதி தலைமையில் கொங்கு மண்டலத்தில் பல சமூக மக்களை குடியேற்றத்தை பற்றி கூறும் ஆவணம்.
# செங்குந்தர்

## தொல்லியல் குறிப்புகள்

### இலக்கிய குறிப்புகள்

- செங்குந்தர் பிரபந்தத் திரட்டு, செங்குந்த கைக்கோளர்களை பற்றி பல்வேறு புலவர்கள் பல காலகட்டங்களில் பாடியதை தொகுத்து செங்குந்தர் பிரபந்தத் திரட்டு என்று நூலாக பதிக்கப்பெற்றுள்ளது. இது முதலில் வண்ணக்களஞ்சியம் காஞ்சி ஸ்ரீ நாகலிங்க முனிவரால் 1926 இல் வெளியிடப்பட்டது மற்றும் 1993 இல் சபாபதி முதலியார் அவர்களால் மீண்டும் வெளியிடப்பட்டது. இடைக்காலச் சோழர்களுக்கு முன்னரே செங்குந்த கைக்கோளர்களை பற்றிய செய்திகள் பல சமணர் கல்வெட்டுகளிலும் கண்டறியப்பட்டுள்ளன.
- செங்குந்தர் பிள்ளைத்தமிழ், இது ஞானப்பிரகாச சுவாமிகள், திருசிபுரம் கோவிந்த பிள்ளை மற்றும் இலக்குமணசாமி ஆகியோரால் எழுதப்பட்டது. பனை-இலை கையெழுத்துப் பிரதிகளில் இருந்து எடுக்கப்பட்ட செங்குந்தர்களைப் பற்றிய பாடல்களின் தொகுப்பு, இது 18 ஆம் நூற்றாண்டில் காஞ்சிபுரத்தில் முதன்முதலில் வெளியிடப்பட்டது
- ஈட்டியெழுபது, செங்குந்தர் கைக்கோளர்களைப் பற்றிய முக்கிய இலக்கியப் படைப்பு. இரண்டாம் ராஜராஜ சோழரின் ஆட்சியில் பொ.ச. 12 ஆம் நூற்றாண்டில் எழுதப்பட்ட ஒட்டக்கூத்தரின் கவிதைகள் இதில் அடங்கும். இது செங்குந்தரின் புராண தோற்றம், செங்குந்தர் தலைவர்களின் பயணம் ஆகியவற்றை விவரிக்கிறது மற்றும் 1008 கைக்கோளர் தலை துண்டித்துக் கொண்டது, அதை எழுத முயற்சிக்கிறது.
- எழுப்பெழுபது, இது ஒட்டக்கூத்தர் எழுதிய ஈட்டி எசுபாத்தின் தொடர்ச்சியான எசுபேஜுபாது. இந்த வேலையில், 1008 செங்குந்தர்களின் தலைகளை அந்தந்த உடல்களுக்கு மீண்டும் இணைக்குமாறு சரஸ்வதி தெய்வத்தை வணங்குவது.
- களிப்பொருபது, இது மூன்றாம் குலோத்துங்க சோழன் தொகுத்த பத்து சரணங்களின் தொகுப்பு. 1008 தலைகள் மீண்டும் இணைக்கப்பட்டபோது மகிழ்ச்சியை வெளிப்படுத்த இந்த சரணங்கள் பாடிய பிறகு எழுதப்பட்டன. இந்த சரணங்களில் இரண்டாம் ராஜராஜ சோழனின் நீதிமன்றத்தில் அதைக் கண்ட பாடல்கள் அடங்கும், அவரும் அவரின் வாரிசான குலோத்துங்க சோழன் III தொகுத்தார்.
- திருக்கை வழக்கம், இது செங்குந்த கைக்கோளர்களின் நற்செயல்களையும் அவற்றின் சைவ மதக் கொள்கைகளையும் விவரிக்கும் நூல் ஆகும். இதை எழுதியவர் புகழேந்திப் புலவர்.
# செங்குந்தர்

## தொல்லியல் குறிப்புகள்

### ஓலை சுவடிகள்

- நாஞ்சில் நாட்டு ஓலை ஆவங்கள் கூறும் செய்தி: இவர்கள் குமாரக் கடவுளுக்குக் குந்தம் என்னும் ஆயுதத்தைப் பிடித்துச் சேவகர் ஆனவர். அதனால் செங்குந்தர் எனப் பட்டனர். பிற்காலச் சோழர்காலத்தில் நாஞ்சில் நாட்டிற்கு வந்தனர், பூர்வீகம் சோழநாடு. இவர்கள் நாஞ்சில் நாட்டில் கச்சாளர்(காஞ்சிபுரத்தார்) எனப் பேச்சுவழக்கில் குறிப்பிடப்படுகின்றனர். பிற்காலச் சோழர் காலத்தில் சோழர்களின் படையில் நெற்றிப்படை வீரராய் இருந்தனர். கைக்கோளர் நாஞ்சில் நாட்டுக் கோவில்களில் நிர்வாகப் பொறுப்பில் இருந்ததைக் கல்வெட்டுகள் மற்றும் ஓலை ஆவன்கள் கூறுகின்றன. நாஞ்சில் நாட்டுக் கல்வெட்டுகளில் 13ஆம் நூற்றாண்டு முதலே கைக்கோளர் பற்றிய தகவல்கள் பரவலாகக் காணப்படுகின்றன. கடுக்கரை ஸ்ரீகண்டேஸ்வரமுடைய நயினார் கோவிலின் பணிகளை ஒழிப்பெருமாள் என்ற கைக்கோளர் செய்திருக்கிறார். இக்கோவில் நிர்வாகமும் இவர் கையில் இருந்ததை 1443ஆம் ஆண்டு ஆவணம் கூறும். ஆளூர் சிவன் கோவில் நிர்வாகப் பொறுப்பில் பிள்ளையார் என்னும் கைக்கோளர் இருந்தார், இவர் ஒருவருக்குக் பெரிய கடன் கொடுக்கும் அளவுக்கு செல்வந்தர். ஓர் ஆவணம் (1461 ஆண்டு) கைக்கோளரில் நன்கு படித்தவர் இருந்ததைத் தெரிவிக்கும். நாகர்கோவில் வடிவீஸ்வரம் அழகம்மன் கோவிலில் திருவம்பலமுடையார் என்ற கைக்கோளர் பணிபுரிந்ததை 1477ஆம் ஆண்டு ஆவணம் குறிப்பிடும். 1587ஆம் ஆண்டு ஆவணம் அழகியபாண்டியபுரம் ஊர்க்கோவிலில் பறவைக்கரக என்ற கைக்கோளர் இரவாக பொறுப்பு பணியாற்றியதைக் கூறும்.
# செங்குந்தர்

## குறிப்பிடத்தக்க நபர்கள்

### பண்டைய காலம்

- காளஹஸ்தி ஞானப்பூங்கோதை அம்மன்: செங்குந்த கைக்கோளர் சமூகம் வெள்ளத்தூர் கோத்திரத்தில் பிறந்த கடவுள்.
- வீரமாதேவி: ராஜேந்திர சோழனின் மனைவி, சோழ சாம்ராஜ்யத்தின் முக்கிய நிர்வாகி.
- பழுவூர் வீரன் / பழுவூர் நாராயணன்: பழுவூர் ஆட்சி செய்த இரட்டை சகோதரர்கள். கன்னட ராஷ்டிர கூடர்களை வீழ்த்தியதால் பராந்தக சோழன் இவர்கள் பெயரை ஒரு ஏரிக்கு வைத்தார்(வீராணம் ஏரி).
- தஞ்சை வேம்பன்: பராந்தக சோழனின் அமைச்சர்.
- ராய கௌதம் முதலியார்: சோழர்கள் கலிங்கத்தை (ஒடிசா) வெல்ல உதவிய சிற்றரசர்.
- சந்திரமதி முதலியார்: 17 ஆம் நூற்றாண்டில் தென் கொங்குநாட்டின் (ஈரோடு பகுதி) சிற்றரசராக இருந்தார். ஈரோடு கோட்டையை கட்டியவர்.
- சின்னான் முதலியார்: இவர் 16ஆம் நூற்றாண்டில் இராசிபுரம் பகுதியை ஆட்சி செய்தவர். இவர் முருகனின் தீவிர பக்தர். இவர் திருச்செங்கோடு அர்த்தநாரீசுவரர் கோயில் மலையில் உள்ள நான்காவது மண்டபம் இவர் கட்டியது.
- ஒட்டக்கூத்தர் முதலியார்: 12ஆம் நூற்றாண்டில் வாழ்ந்தவர். மூன்று சோழ மன்னர்களுக்கு அமைச்சராகவும், அவைப்புலவராகவும் இருந்தவர். கவிச்சர்க்கரவர்த்தி, கவிராட்ச்சசன் என்று அலைக்கப்படுவார்.
# செங்குந்தர்

## குறிப்பிடத்தக்க நபர்கள்

### தொழில்

- அ. குழந்தைவேல் முதலியார்: (பட்டாளியர் கோத்திரம்)இந்திய தொழிலதிபரும், சுதந்திர போராட்ட வீரரும், சென்னை சில்க்ஸ், குமரன்தங்க மாளிகை, எஸ்.சி.எம் குழுமத்தின் நிறுவனரும் ஆவர்.
- எஸ். முத்துசாமி முதலியார்: நீலகிரி சூப்பர்மார்க்கெட் என்ற இந்தியாவின் முதல் சூப்பர் மார்க்கெட் நிறுவனத்தின் நிறுவனர். சொக்கநாதன் கோத்திரம் பங்காளிகள்.
- எம். எத்திராஜ் முதலியார்:
தமிழ்நாட்டில் புகழ்பெற்ற பின்னி மில்ஸ் உரிமையாளரும், ராமசந்திரா மருத்துவமனையின் பங்குதாரர்.
# செங்குந்தர்

## குறிப்பிடத்தக்க நபர்கள்

### சுதந்திர போராட்ட வீரர்கள்

- திருப்பூர் குமரன்: (எருமைகார கோத்திரத்தில் சென்னிமலையில் பிறந்தவர். 1932 ஆம் ஆண்டு சட்ட மறுப்பு இயக்கம் மீண்டும் தொடங்கிய போது தமிழகம் முழுவதும் அறப்போராட்டம் பரவிய நேரத்தில் திருப்பூரில் தேசபந்து இளைஞர் மன்றத்தை உருவாக்கி இளைஞர்களை சுதந்திர போராட்டத்திற்க்கு கொண்டு வந்தவர்.
- தில்லையாடி வள்ளியம்மை: தென்னாப்பிரிக்காவில் வாழ்ந்த இந்தியர்களின் உரிமைக்கான போராட்டத்தில் ஈடுபட்டு தன் பதினாறாவது வயதில் உயிர்நீத்த ஒரு தமிழ்ப் பெண் போராளி ஆவார். இவர் ஆரம்ப காலத்தில் மகாத்மா காந்தியுடன் இணைந்து அறப் போராட்டங்களில் கலந்து கொண்டு பின்னர் அந்நாட்டின் இனவொதுக்கல் அரசுக்கு எதிராகப் போராடினார்.
- கு. மு. அண்ணல் தங்கோ: தனித்தமிழ் அறிஞரும், இந்திய விடுதலைப் போராட்ட செயற்பாட்டாளரும் ஆவார்.
- 'தியாகி' தீர்த்தகிரியார்: தர்மபுரியைச் சார்ந்த விடுதலை போராட்ட வீரர். இவர் கள்ளுக்கடை மறியல், சட்டமறுப்பு, உப்பு சத்தியாகிரகம், நீல் சிலையை அகற்றும் போராட்டங்களின்போது பல்வேறு கட்டங்களில் 8 ஆண்டுகளுக்கு மேல் சிறையில் அடைக்கப்பட்டார். இவர் சேலம் மாவட்ட காங்கிரஸ் கமிட்டி தலைவராகவும் இருந்துள்ளார்..
- தியாகி சின்னமுத்து முதலியார்: தருமபுரியை சேர்ந்த சுதந்திரப் போராளி. தியாகி சுப்பிரமணிய சிவாவின் நெருங்கிய நண்பர், அவருடன் சேர்ந்து பல போராட்டங்களில் செய்தவர்.நேதாஜி சுபாஷ் சந்திரபோஸ் அணியை சார்ந்தவர்.
- டி.வி. காசிவிஸ்வநாதன் முதலியார்: திருச்செங்கோட்டை சேர்ந்த சுதந்திர போராட்ட வீரர். இவர் திருச்செங்கோட்டில் மகாத்மா காந்தி கோவிலைக் கட்டியவர்
- வெயிலுகந்த முதலியார்: தூத்துக்குடி கடலையூரை சேர்ந்த சுதந்திரப் போராட்ட வீரர்.
# செங்குந்தர்

## குறிப்பிடத்தக்க நபர்கள்

### இலக்கியம்

- காங்கேயர்: 14 ஆம் நூற்றாண்டில் வாழ்ந்த சைவ சமயத்தைச் சேர்ந்த புலவராவார். இவர் பூவிகம் தொண்டை மண்டம்.
- இரட்டைப்புலவர்: இளஞ்சூரியர் - முதுசூரியர் என்ற இவர்களில் ஒருவருக்கு பார்வை கிடையாது என்றும், மற்றொருவருக்கு கால்கள் கிடையாது என்றும் சொல்லப்படுகிறது. 14 ஆம் நூற்றாண்டில் வாழ்ந்தவர்கள்.
- கோனேரியப்பர்: 15ஆம் நூற்றண்டைச் சேர்ந்த தமிழ் இலக்கியவாதி.
- படிக்காசுப்புலவர்: இவர் தண்டலையார் சதகம் என்னும் சிற்றிலக்கியத்தினை ஆக்கியவர். இந்தத் தண்டலையார் சதகத்தைப் 'பழமொழி விளக்கம்' என்றும் சுட்டுவர். 17 ஆம் நூற்றாண்டில் வாழ்ந்தவர்.
- சத்திமுத்தப் புலவர்: பாண்டியர் கால தமிழ்ப் புலவர்.
- தண்டியாசிரியர்: பல்லவர் கால புலவர்.
- மனோன்மணி அம்மையார்: 19ஆம நூற்றாண்டில் வாழ்ந்த பெண்பாற் கவிஞர் மற்றும் மருத்துவர்.
- பாவேந்தர் பாரதிதாசன்: புதுச்சேரியில் பிறந்து பெரும் புகழ் படைத்த பாவலர் ஆவார். இவருடைய இயற்பெயர் கனக சுப்புரத்தினம் முதலியார் ஆகும்.
- க. வெள்ளைவாரணனார்: 20ஆம் நூற்றாண்டில் வாழ்ந்த புகழ் பெற்ற தமிழ் அறிஞர்.
- சி. பாலசுப்பிரமணியன்: தமிழ்ப் பேராசிரியர், எழுத்தாளர், சொற்பொழிவாளர்.
- ஆர். சண்முகசுந்தரம்: புகழ்பெற்ற தமிழக எழுத்தாளர்.
- மா. இளஞ்செழியன்: பேராசியர், தமிழ் அறிஞர், எழுத்தாளர் மற்றும் சமூக சேவையாளர்.
- ஈரோடு தமிழன்பன்: புகழ்பெற்ற தமிழகக் கவிஞர் மற்றும் இலக்கியப் படைப்பாளி
# செங்குந்தர்

## குறிப்பிடத்தக்க நபர்கள்

### நாயன்மார்கள்

- கணம்புல்ல நாயனார்: வடவெள்ளாற்றுத் தென்கரையிலே அமைந்த இருக்கு வேளூரிலே அவ்வூர்க் குடிமக்களின் தலைவராய்த் திகழ்ந்தவர் கணம்புல்லர். 63 நாயன்மார்களில் முக்கியமான நாயன்மார் ஆவர்.
- தண்டியடிகள் நாயனார்: தண்டியடிகள் திருவாரூரில் பிறந்த பெரும் பேறுடையவர். இவர் ‘இறைவன் திருவடிகளை மனத்துட் கொண்டு நோக்கும் அகநோக்கு ஒன்றே போதும்’ என்று கருத்தினை வலியுறுத்துவது போன்று, பிறக்கும்போதே பார்வையை இழந்திருந்தார்.
- சிறுத்தொண்ட நாயனார்
# செங்குந்தர்

## குறிப்பிடத்தக்க நபர்கள்

### ஆன்மீகம்

- அருணகிரிநாதர்: கி.பி. 15 ஆம் நூற்றாண்டில் வாழ்ந்து முருகக் கடவுள் மீது பாடல்கள் எழுதி புகழ் பெற்ற அருளாளர்.
- கிருபானந்த வாரியார்: 20ஆம் நூற்றாண்டில் வாழ்ந்த சைவ சமைய காவலர். 64வது நாயன்மார் என்று அழைக்கப்படுபவர்.
- சடையம்மா: 19ஆம் நூற்றாண்டில் இலங்கையில் வாழ்ந்த சைவ சமயத் துறவி.
- வேதாத்திரிமகரிஷி: ஆன்மிகத்தை அடிப்படையாகக் கொண்டு சமுதாயப் பணி ஆற்றி வந்தவர்.
- ஞானியாரடிகள்: திருக்கோவலூர் ஆதீனம் திருப்பாதிரிப்புலியூர் ஞானியார் மடாலயத்தில் ஐந்தாவது மடாதிபதி.
# செங்குந்தர்

## குறிப்பிடத்தக்க நபர்கள்

### சினிமா துறை

- சேலம் மாடர்ன் தியேட்டர்ஸ்
டி.ஆர். சுந்தரம் முதலியார்: தென்னிந்திய திரைத்துறையில் முதன்முதலில் தொழில்நுட்பங்களைக் கொண்டு வந்து உலகத்திலேயே 100 திரைப்படங்களுக்கு மேல் தயாரித்த முதல் நபர். ஐந்து முன்னாள் முதல்வர்களுக்கு முதலாளியால் இருந்தவர்.  
- பி. ஏ. பெருமாள் முதலியார்: தயாரிப்பாளர், இயக்குநர், நடிகர் திலகம் சிவாஜி கணேசன், MR.ராதாவை அறிமுகப்படுத்தியவர்.
- பி. எஸ். வீரப்பா: மூன்று தலைமுறையில் பிரபல வில்லன் நடிகர் மற்றும் தமிழ் படங்களின் தயாரிப்பாளர். இவர் தனது வாழ்க்கையில் கலைமாமணி விருதும், ராஜீவ் காந்தி விருதும் பெற்றார்.
- ஏ. ஜெகநாதன்:
50-க்கும் மேற்பட்ட திரைப்படங்களில் இயக்குநர்  
- ஆர்.கே.சேகர்:
மலையாள படங்களுக்கு இசை நடத்துனர் மற்றும் இசையமைப்பாளர். அவர் ஏ.ஆர்.ரஹ்மானின் தந்தை.  
- ஜி.வி.பிரகாஷ்குமார்:
தமிழ் திரைப்பட இசை இயக்குநர்.  
- ஆனந்த் ராஜ்:
பிரபல தமிழ் திரைப்பட நடிகர்.  
- ஆர்.கே.செல்வமணி:
தமிழ் திரைப்பட இயக்குநர், தயாரிப்பாளர் மற்றும் எழுத்தாளர். இவர் தமிழக இயக்குநர்கள் சங்கத்தின் தற்போதைய செயலாளராக உள்ளார்.  
- பா. விஜய்: தமிழ் பாடலாசிரியர் மற்றும் நடிகர்.
- நா. முத்துக்குமார்: தமிழ் பாடலாசிரியர்.
- பி.எஸ்.வி. ஹரிஹரன்: திரைப்படத் தயாரிப்பாளர்.
- பாண்டியராஜன்: ஒரு நடிகர், இயக்குநர் பல நகைச்சுவையான தமிழ் படங்களில் முன்னணி.
# செங்குந்தர்

## இதையும் பார்க்கவும்

- செங்குந்தர் பிரபந்தத் திரட்டு
- செங்குந்தர் துகில்விடு தூது  
-  
=
# நீர் முடிச்சு

**நீர் முடிச்சு** (Water knot) என்பது, தட்டையான நாடாக்களின் இரு முனைகளைத் தொடுப்பதற்குப் பயன்படும் ஒரு முடிச்சாகும். இதை, **நாடா முடிச்சு** (tape knot), **புல் முடிச்சு** (grass knot), **ஊடுதொடர் நுனிமுடிச்சு** (overhand follow-through) போன்ற வேறு பெயர்களாலும் குறிப்பிடுவது உண்டு. மலையேறுதலில் தாங்கு கயிறுகளை உருவாக்கும்போது இதனைப் பயன்படுத்துவர்.
# நீர் முடிச்சு

## முடிதல்

முதலில் ஒரு நாடாவின் முனையில் நுனி முடிச்சு ஒன்று போடப்படும். பின்னர் அடுத்த நாடாவின் முனையை எதிர்த் திசையில் இருந்து முடிச்சினுள் செலுத்தி முதல் நாடாவை தொடர்ந்து செல்லவேண்டும்.  
முனைகள் 3 அங்குலமாவது நீண்டிருக்குமாறு விட்டு முழு உடல் நிறையையும் பயன்படுத்தி முடிச்சை இறுக்கிக் கொள்ளவேண்டும். மீண்டும் வழுக்கிக்கொண்டு வெளியில் வராமல் இருக்க, முனைகளை ஒட்டு நாடாக்களினால் அருகில் உள்ள நிலைப்பகுதியோடு ஒட்டிவிடலாம் அல்லது தைத்து விடலாம்.
# பெரும் பூநாரை

**பெரும் பூநாரை** (*Greater Flamingo*) என்பது நாரைக் குடும்பத்தைச் சேர்ந்த ஒரு பறவையாகும். இதன் அறிவியல் பெயர் *பீனிகாப்டெரசு ரோசசு* என்பதாகும். நம் வீடுகளில் வளரும் வாத்தின் பருமனுடைய இப்பறவைக்கு நீண்ட முடியற்ற சிவந்த கால்களும், நீண்டு வளைந்த கழுத்தும், குறுகிய வளைந்த அலகும் இருக்கும். கால் விரல்கள் வாத்துக்கு இருப்பது போலவே சவ்வினால் இணைந்திருக்கும். நிமிர்ந்து நின்றால் 1 1/2 மீட்டர் உயரம் இருக்கும். இப்பறவைகள் செந்நிறம் கலந்த வெள்ளையுடலும் கரு நிறமான இறக்கை ஓரமும் கொண்டவை. நிலத்திலும் அதிக உப்புத்தன்மை அதிகமுள்ள ஏரிகளில் கடும் வெப்பத்தையும் தாங்கி வாழும் பூநாரை, தமிழகத்திலுள்ள கோடியக்கரை வனவுயிரினங்கள், பறவைகள் உய்விடம் புகலிடத்திற்கு வரும் எண்ணற்ற பறவைகளில் மிகவும் அழகான ஒன்று. இப்பறவைகள் கூட்டம் கூட்டமாகப் பறந்து உயரச் செல்லும் காட்சி மனதைக் கவரும் தன்மை உடையது.
# பெரும் பூநாரை

## குண நலன்கள்

பூநாரைகள் எளிதில் நீந்தக் கூடியன. சற்று ஆழமான நீரில் இரை தேடும்போது இதன் வால் மட்டும் நீருக்கு வெளியேயும், உடல் முழுவது நீருக்குள்ளும் இருக்கும். இந்த முக்குளித்த நிலையிலேயே புழுக்களை அரித்து உண்ணும். செங்கால் நாரைகள் வாத்து பறப்பது போன்ற அமைப்பிலோ அலையலையான நீண்ட சாய்வுக் கோடுகளாகவோ வேகமாகச் சிறகுகளை அடித்துப் பறந்து செல்லும். ஒடுங்கிய கழுத்தை நீட்டிப் பறக்கும்போது சிவந்த கால்களையும் சேர்த்துப் பின்னால் நீட்டிக் கொள்ளும். இவை சபதமிடுவதில்லை. ஆனாலும் சில சமயங்களில் வாத்துகள் போன்று ஒலி எழுப்பக்கூடியவை. இரை மேயும்போது கூட்டத்தில் உள்ள அனைத்துப் பறவைகளும் தொடர்ச்சியாகப் பிதற்றிக் கொண்டிருப்பது போல் தோன்றும்.
# பெரும் பூநாரை

## உணவு

ஆழமற்ற நீரில் இறங்கி வரிசையாக நின்று, தலையை நீருக்குள் ஆழ்த்தித் தனக்கே உரிய விந்தையான மேல் அலகைத் தரையில் படும்படி கவிழ்த்து வைத்து முன்னே இழுத்துக் கொண்டு சேற்றைக் கலக்கிய வண்னம் நடக்கும். இந்நிலையில் இதன் மேல் அலகு கிண்ணம் போல் அமைந்து, சேற்று நீர் அதில் சேகரிக்கப்படுகிறது. சதைப் பற்றுள்ள நாக்கு இந்நீரினுள் ஒரு மத்துப் போல கடைந்தவாறு, புழு புச்சிகளை அலசும். இதன் சீப்பு போன்ற அலகு ஓரங்களில் உள்ள இடைவெளிகள் வழியே நீர் வெளியேறி பூச்சிகள் அலகிலேயே தங்கிவிடும். இதன் அலகு ஒரு வடிகட்டி போல செயல்படும். சிறு நண்டு, கூனிறால்கள், பூச்சிகள், புழுக்கள், நிலபுழுக்கள், நீர்த்தாவரங்களின் விதைகள், அழுகிப் படிந்த பொருட்கள் இவை பூநாரையின் முக்கிய உணவுப் பொருள்களாகும்.
# பெரும் பூநாரை

## வாழ்க்கை

பூநாரைகள் சேறு படிந்த கடற்கரை மேடுகளிலும், உப்புக் க்லப்புள்ள அகன்ற நீர்த் தேக்கங்களிலும் ஆழமிலாக் குளங்களிலும் கூட்டம் கூட்டமாக வாழும் இயல்புடையவை. பூநாரைகள் இந்தியாவின் பல பகுதிகளில் இடம்பெயராமல் வாழ்பவை. என்றாலும் சிறிதளவு உள்நாட்டுக்குள்ளேயே இடப்பெயர்வு செய்கின்றன. இவை சிறு சிறு கூட்டங்களாகவோ பெருங் கும்பல்களாகவோ வாழும். சில கூட்டங்களில் ஆயரத்துக்கு மேற்பட்ட பறவைகளும் இருக்கலாம்.  
இந்தியாவில் குஜராத்தின் கச்சு (Rann of Kutch) வளைகுடாப் பகுதியில் இவை அதிக அளவில் காணப்படுகின்றன. அக்டோபரிலிருந்து மார்ச்சு மாதம் வரை ஏராளமான பறவைகள் இங்கு கூடுகின்றன. அப்பொழுது நீரின் தன்மையும் இவற்றுக்கு ஏற்றதாக உள்ளது. இக்காலத்தில் சுமார் ஒன்றரை இலட்சம் பறவைகள் இங்கு கூடுகின்றன. இக்காலங்களில் குஞ்சு பொரிக்கும் கூட்டங்களில் இது தான் மிகப் பெரியதாகும். பல்லாயிரம் பூநாரைகள் ஒன்றாக கூடி இருப்பது இவற்றின் தனித்தன்மை - இதுவே இவற்றுக்கு பாதுகாப்பும் அளிக்கின்றது. நீண்ட கால்களையும் நீண்ட கழுத்தையும் நீட்டியபடி பூநாரைகள் கூட்டம் கூட்டமாக பறந்து செல்வது ஒரு கண்கொள்ளாக் காட்சியாகும்.
# பெரும் பூநாரை

## கூடு

பூநாரைகள் கூடுகட்டி, முட்டையிட்டு குஞ்சு பொரிக்கின்றன. இவற்றின் கூடு சேற்று மண்ணைக் குவித்து ஏற்படுத்தப்படுகின்றது.பூநாரை ஈரமான களிமண்னால் கூடு கட்டும். ஈரமான களிமண்ணைக் உயரமாகக் கூப்பி வைக்கப்பட்ட கிண்ணம்போல் இதன் கூடு இருக்கும். சூரிய வெப்பத்தால் உலந்து கெட்டியாக இதன் கூடு அடுப்பில் வைத்து சுட்டது போலவே நேர்த்தியாக இருக்கும் இது சுமார் 30 செ.மீ உயரமிருக்கும். இனச்சேர்க்கை முடிந்து, இதன் உச்சியிலுள்ள குழிவில் சராசரியாக ஒன்று அல்லது இரண்டு முட்டைகள் இடப்படும். முட்டையிட்டபின் ஆண், பெண் பூநாரைகள் இரண்டுமே ஒன்று மாற்றி ஒன்று அடை காக்கும். அடைகாக்கும் நாரை இதன்மேல் காலை மடக்கிக் கொண்டு தான் உட்கார்ந்து அடைகாக்கும்.
# பெரும் பூநாரை

## குறைந்து வரும் பூநாரைகள்

பூநாரைகள் உண்ணும் கூனி போன்ற ஒரு வகை கிரத்தேசிய உயிரினம் தான் இவற்றின் இளஞ்சிவப்பு நிறத்துக்கு காரணமாகும். பறவைகள் காப்பகத்தில் வைத்து பராமரிக்கப்படும் பூநாரைகள் இந்நிறமற்று காட்சியளிப்பது நாம் அறிந்ததே. மாறிவரும் இயற்கை சமநிலை காலமாக இப்பறவையினம் குறைந்து கொண்டே வருகிறது. மகிழ்வூட்டும் இப்பறவைகளின் கோடியக்கரை வரத்து வருடாவருடம் குறைந்து கொண்டே வருகிறது.
# கரிமமற்ற காடி

**கரிமமற்ற காடி** (Mineral acid) என்பது கரிமமற்ற (inorganic) வேதியியல் சேர்மங்களால் ஆன காடியாகும். பெயருக்கு ஏற்றாற்போல இவ்வகைக் காடிகளில் கரிம அணுக்கள் இருக்காது. கனிம அமிலங்கள் என்ற பெயராலும் இதை அழைக்கலாம். மற்ற காடிகளைப் போலவே கரிமமற்ற காடிகளும் நீரில் கரைந்து இருக்கும் பொழுது ஐதரச மின்மவணுக்களை (ion) விடுகின்றன.
# கரிமமற்ற காடி

## பண்புகள்

பரவலாகவும் பொதுவாகவும் பயன்படுத்தப்படும் கரிமமற்ற காடிகள் கந்தகக் காடி, ஐதரோகுளோரிக் காடி, நைட்ரிக் காடி ஆகையவை ஆகும். கரிமமற்ற காடிகளில் மிகவும் வலிமை மிக்கக் காடிகள் (எ.கா. கந்தகக் காடி) முதல் மிக மென்மையான காடிகள் (எ.கா. போரிக் காடி) வரை உள்ளன. கரிமமற்ற காடிகள் நீரில் நன்றாகக் கரைவனவாகவும், கரிமக் கரைப்பான்களில் கரையாதனவாகவும் உள்ளன.  
கரிமமற்ற காடிகள் பற்பல வேதியியல் தொழிலகங்களில் பல்வேறு வேதியியல் பொருட்களை உருவாக்கிப் படைக்க முதற்பொருளாகப் பயன்படுகின்றன. இக் காடிகள், குறிப்பாகக் கந்தகக் காடி, நைட்ரிக் காடி, ஐதரோகுளோரிக் காடி போன்றவை, பெரிய அளவிலே ஆக்கப்படுகின்றன.  
கரிமமற்ற காடிகள், அவற்றின் அரிப்புத் தன்மைக்காகவும் பயன்படுத்தப் படுகின்றன. எடுத்துக் காட்டாக நீர்த்த ஐதரோகுளோரிக் காடி கொதிகலன்களின் உட்பகுதியில் படிந்திருக்கும் படிவுகளை அரித்தெடுக்கப் பயன்படுகின்றது. இதனை படிவு-நீக்கல் (de-scaling) என்பர்.
# கரிமமற்ற காடி

## எடுத்துக்காட்டுகள்

- ஐதரோகுளோரிக் காடி
- நைட்ரிக் காடி
- பாசுபாரிக் காடி
- கந்தகக் காடி
- போரிக் காடி
- ஐதரோபுளூரிக் காடி
- ஐதரோபுரோமிக் காடி
# பாசுபாரிக் காடி

**பாசுபாரிக் காடி** (phosphoric acid) என்றும் *ஆர்த்தோபாசுபாரிக் காடி* (Orthophosphoric acid)என்றும் *பாசுபாரிக் (V) காடி* என்றும் அழைக்கப்படும் பாசுபரசு உள்ள ஒரு கரிமமற்ற காடி. இக்காடியில் மூன்று ஐதராக்சைல் (-OH) குழுக்கள் உள்ளன. பாசுபாரிக் காடி ஐதரச அணுக்களும் நான்கு ஆக்சிசன் அணுக்களும் ஒரு பாசுபரசு அணுவும் சேர்ந்த சேர்மங்களால் ஆனது. இதன் வேதியியல் வாய்பாடு H<sub>3</sub>PO<sub>4</sub>. மூன்று நீர் (H<sub>2</sub>O). மூலக்கூறுகளுடன் ஒரு பாசுபரசு பென்ட்டாக்சைடு (P<sub>2</sub>O<sub>5</sub>) மூலக்கூற்றை சேர்த்தால் இரண்டு பாசுபரசுக் காடி மூலக்கூறுகள் கிட்டும். ஆர்த்தோபாசுபாரிக் காடி மூலக்கூறுகள் பலவும் தன்னுடனே சேர்ந்து பல்வேறு வேதியியல் சேர்மங்களாகக்கூடும். இவையும் பாசுபாரிக் காடிகள் என்று கூறப்படுகின்றன. பாசுபாரிக் காடிகள் பெரும்பாலும் வேளாண்மைத் தொழிலில் உரம் செய்யப் பயன்படுகின்றது. இது தவிர இரும்புத் துருவை நீக்கவும், பூச்சிக் கொல்லிகளிலும், பல் மருத்துவத்திலும், சிலிக்கான் நுண்மின்சுற்றுகள் (தொகுசுற்றுகள்) உருவாக்குவதில் அலுமினியத்தை அரித்தெடுக்கவும், புளிப்பு சுவை தருவதால் சில கோலா குடிநீர்மங்களிலும் பயன்படுத்தபடுகின்றது.